Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina rohkem kui 20 riigis.
Eesmärgiks on juhatada inimesed Jumala tundmisse
ja tuua au Jeesuse nimele iga tegevusega.
Tere tulemast saatesse "Gloryline".
Nimi on Glory Backman
ja olen Jumala Sõna jutlustaja, eestpalvetaja ja misjonär.
Olen kuulutanud paljudes maades.
Paar kuud tagasi tulin Aafrikast ja nädala pärast lähen Aasiasse.
Vahepeal olen olnud Norras ja kuulutanud sealses televisioonis.
Täna olen siin, et rääkida sulle häid uudiseid sellest,
et meil on autoriteet Jeesuses Kristuses.
Meil on Temas üleloomulik autoriteet.
Temalt saadud mõjuvõim on üle kõige muu vaimse jõu ja mõju.
Sina ja mina peame teadma seda autoriteeti,
mis meil on Kristuses ja Jumala riigis, et me saaksime aidata teisi
ja meil oleks läbimurdev vaimulik teenimine.
Enne, kui me saame läbimurdva teenimise,
mis murrab vaimus müüre ja vastuseisu,
peab meil esmalt olema oma elu koos Kristusega korras
ning peame omama väga lähedast suhet Jumalaga.
Sellest Jumala suhtest saab kõik alguse.
See on see juur.
Me suhtest Jumalaga
saab alguse igasugune vägi, võidmine ja õnnistus.
Sellepärast on esmatähtis,
et enne kõike muud oleks meil suhe Jumalaga korras.
Kui see ei ole korras, seame selle korda.
Nii lihtne on kogu südamest rääkida Jumalaga.
Jumal kuuleb, sest Ta on kõikjal, teab kõike ja on kõikvõimas.
Tema teab ka meie mõtteid.
Ta on Jumal, kes tahab meid
kasvatada ja koolitada iseenda ja oma tööde
ning Tema kuningriigi ja igaviku tarbeks.
Peame õppima tundma ja teadma
milline autoriteet on sinul ja minul Jeesuses Kristuses.
Esmalt soovin koos sinuga lugeda
Johannese evangeeliumi 1:12, kus seisab järgnev:
"Aga kõigile, kes tema vastu võtsid,
andis ta meelevalla saada Jumala lasteks,
neile, kes usuvad tema nimesse.
Igaüks, kes võtab vastu Jeesuse Kristuse,
saab üleloomuliku jõu saada Jumala lapseks.
Me peame uuesti sündima.
Mõned võivad öelda, et on sündinud kleptomaaniks,
homoks, rahapesijaks, vargaks või valetajaks.
Öeldakse, et on selliseks sündinud.
Tegelikult ei ole sellisena sündinuid.
Jumal on andnud meile kõigile võimaluse
parandada meelt oma valedest valikutest.
Selleks peame uuesti sündima.
Uuesti sündimise läbi
saame meelevalla saada Jumala lapseks.
Kui me vaatame Piiblis sõna "jõud", on selle kreekakeelne vaste "exousia".
Selle jõu saame uuesti sündimise läbi.
See tähendab autoriteeti, käsu- ja mõjujõudu.
Sõna "exousia" esineb Uues Testamendis 64 korda.
See jõud on Kristuselt saadud vägi, meelevald ja mõjuvõim
sinule ja minule, mida me peame kasutama.
Teame, et Jeesuse Kristuse nimele
on alistatud kõik teised nimed ja võimud ja väed.
Jeesus Kristus on Issand.
Jeesus tähendab Päästja.
Kristus tähendab Võitut.
Püha Vaimuga võitud.
Jumala väe võidmisega võitud.
Issand on kreeka keeles Kyrios.
Kyrios tähendab pead, kellelegi juhiks olemist,
olla kõige kõrgem, üle kõige muu.
Üle kõigi olemasolevate vägede ja võimude.
Jeesus Kristus on asetatud kõige üle.
Tema nimes on meil tohutu autoriteet ja vägi.
Kui meile on antud vägi saada Jumala lapseks
siis on meil antud õigus.
Sinul on õigus kasutada Kristuse Jeesuse nime
päästeks, tervendamiseks, deemonite väljaajamiseks
surnute ülestõusmiseks jne.
Meil on Jeesuses Kristuses võim üle vaimumaailma.
Kui oleme Jumalalt saanud
selle delegeeritud võimu ja väe ning üleloomulikku jõu,
siis ei ole mõistusel selle jõuga midagi ühist.
Me ei saa aru, mis jõud.
Me ei saa mõistusega aru,
millist mõju see jõud meis avaldab ja mida Kristuse nime vägi suudab.
Jumala Sõna vägi toob esile.
Kui Jumal on andnud meile meelevalla ja väe, on sul õigus.
Eesõigus, mitte üksnes eesõigus vaid ka juriidiline õigus
taevastes valitsustes ja taevastes jõududes
kasutada seda autoriteeti, delegeeritud "exousia" väge,
mille oled saanud uuestisünni läbi.
Seda meelevalda ja mõjuvõimu.
Peame õppima, kuidas mõjutada vaimumaailma.
Kui me palvetame, palume me Isa Jumalat
Jeesuse Kristuse nimel, Püha Vaimu õhutusel.
Olemas on ka see teine tase, horisontaalne tase,
kui kasutame Jeesuse Kristuse nime selles väes ja volituses,
mis on antud uuestisünni läbi.
Me peame mõistma, et me oleme uuel positsioonil.
Me ei tohi vaadata ennast
patuse Aadama perspektiivist või lihaliku inimese järgi.
Meie vana mina järgi, kes on ristimise läbi maha maetud.
Me peame vaatama endid nii nagu Jumal näeb meid Kristuses.
Kristuses oleme täiesti puhtad, pühad head, süütud ja patuta.
Kristuses on meil autoriteet ja eesõigus.
Pead õppima seda kasutama.
"Jeesuse Kristuse nimel käsin."
"Jeesuse Kristuse nimel kuulutan."
"Jeesuse Kristuse nimel ütlen."
"Jeesuse Kristuse nimel, saad sa terveks!"
"Jeesuse Kristuse nimel saa vabaks!"
Pead aitama inimesi Jeesuse Kristuse nimel.
Jeesus ise andis meile oma nime.
Tema nimi on Päästja, Võitu.
Ta on kõige pea.
Mida me oleme õigupoolest saanud?
Kas me üldse mõistame, milline tohutu
jumaliku väe mõju aktiveerub meie elus,
kui hakkame päris tõsiselt
kasutama oma elus Jeesuse Kristuse nime.
Mõnikord, kui olen palunud enda eest palvetada,
inimesed paluvad Jumala poole.
See on õige.
Teine viis on see, et me kuulutame õnnistust,
võidmise väge, Jumala ligiolu ja mõjuvõimu selle inimese üle.
Kristuse nimel kuulutamine on midagi muud kui palvetamine.
Mõistate?
Kui me inimesi õnnistame, siis me sel hetkel ei palu Jumalat
vaid kasutame volitust ja eesõigust, mis meile on antud.
Me kasutame seda selle inimese heaks ja õnnistame.
Nii peaksime ka üksteise üle kuulutama Jeesuse Kristuse
nime ja verd ning Püha Vaimu väge ja mõju.
Me ei pea alati esmalt pöörduma Jumala poole
vaid meil on õigus mõjutada ka otse.
Näiteks haigete terveks saamisel.
Selles kontekstis tahan rääkida suurimast imest,
mis on läbi minu juhtunud haigete terveks saamisel.
Ühel koosolekul oli 17a noor naine, kellel oli südamehaigus.
Ta süda töötas ainult 20%.
Ta suutis kõndida maksimaalselt 100 meetrit ja pidi siis puhkama.
Arst oli paigaldanud talle südamestimulaatori.
Sellel koosolekul tuli noor naine minu juurde eestpalvele.
Palvetasin tema eest seal.
Ma ei alistu selles palves tema südamehaigusele
vaid panen oma käed ta südamele ja ütlen:
"Jeesuse Kristuse nimel saa terveks!
Saa terveks nüüd, mitte homme.
Saa terveks nüüd, siin ja praegu.
Sa saad terveks Jeesuse Kristuse nimel."
Järgmisel päeval läks noor naine arsti juurde.
Imekombel oli tal just järgmiseks päevaks arsti aeg.
Seal pandi ta siis jooksulindile jooksma.
Naine jooksis jooksulindil 90 minutit.
Peale seda tehti ta südamest pilt.
Arst vaatas seda pilti ja ütles tüdrukule:
"Nüüd on juhtunud eksitus. Peame südamest uue pildi tegema."
Tehti uus pilt ja arst kutsus kohale teise südamearsti.
Kaks arsti vaatasid nüüd kaht identset pilti.
Nad tõdesid: "Su süda on tervem, kui tavalistel inimestel
ning su südames pole stimulaatorit."
Südamestimulaator oli kadunud.
Mis see oli?
Kasutasin lihtsalt Jeesuse Kristuse nime.
Ei midagi erilist.
Pole vaja mingeid imelikke trikke.
Pead olema ainult
oma sisimas järeleandmatu ning uskuma seda.
Tegin ainult oma osa ning Püha Vaim tegi oma.
Püha Vaim mõjutas mind sel hetkel.
Mitte midagi ei juhtu, kui vedeleme kodus diivanil
või käime poest poodi ning lihtsalt jalutame.
Ei juhtu mingisuguseid imesid.
Peame vaimus tõusma ning olema ärkvel.
Peame minema kohtadesse
ja olukordade keskele, kus Jumal peab ilmuma.
Näiteks palvetada haigete eest.
Sul on kristlasena, uuestisündinuna ja Jeesuse jüngrina antud käsk.
Jeesus ütles: "Mine ja tervenda haiged.
Mine ja aja välja kurjad vaimud.
Mine ja ärata surnud."
See on käsk mitte soovitus.
See on selge käsk mitte ainult mulle vaid ka sulle.
Ta ütles seda oma jüngritele.
Kui oled Ta jünger, siis mis takistab sind minemast?
Mine kaubanduskeskusesse ning palveta haigete eest.
Mine haiglasse haigete tuttavate juurde.
Mine ja loe neile Jumala Sõna ning palveta nende eest.
Ei mingeid lühikesi sosistatud palveid.
Tee korralik palve,
et oleks aru saada, et sul on tõsi taga.
Mäletad seda väikest Fifi koera?
Kui perenaine läks bussipeatusesse, järgnes Fifi talle.
Perenaine ütleb siis koerale: "Mine koju! Mine koju, tubli Fifi."
Fifi nuhib rahulikult poste ega tee perenaisest väljagi.
Kui perenaine näeb, et buss tuleb: "Hüüab ta koerale: Fifi, ruttu koju!"
Koer läks saba jalgevahel.
Nii on ka vaimulike asjadega.
Kui me vaid tasakesi ja malbelt:
"Kuule, tore deemon, kas nüüd hakkaksid minema?"
Kuhugile nad ei lähe.
Pead andma käskluse.
Selleks on Jeesus Kristus
meid päästnud ja kutsunud meid tegema.
Teine mõte meelevalla kohta.
Sina, kes oled uuesti sündinud,
on koheselt peale Jeesuse Kristuse vastuvõtmist
antud volitus tunnistada Jeesusest Kristusest.
Jeesuse Kristuse tunnistus.
Juba see on üleloomulik, et sa tunnistad Jeesusest.
Sinus elab juba Jumala Vaim ning Püha Vaim.
Kuulud Kristusele.
Kui sa ei kuulu Kristusele, sa ka ei tunnista Temast.
Peame tunnistama Kristusest.
Meil on koheselt õigus kuulutada pattude andeksandmist.
Sinul on õigus kuulutada, ka mõrvarile pattude andeksandmist
Jeesuse Kristuse nime ning valatud vere läbi.
Samuti on sul õigus õpetada Jumala Sõna
ning Püha Vaim on sellega kaasas.
Samuti vabastada pimeduse ahelatest ja meelevallast.
Püha Vaim tunnistab ja avaldab mõju koos sinuga.
Nii võimas, kui Püha Vaim tuleb meisse.
Saame selle väe saada Jumala lapseks.
Elu muutub hoopis teistsuguseks ja hakkame elama üleloomulikku elu.
Me ei ela ainult tavalist elu vaid meie elu on üleloomulik,
kui me vaid ise püsime üleloomulikus suhtes Jumalaga.
Järgmine väeline sõna esineb Uues Testamendis 73 korda.
Peamiselt esineb see Apostlite tegude raamatus.
See sõna on dúnami.
Dúnami - võimsus, vägevus, jõud, mõjuvõim, tugevus.
Luuka 4:14 on öeldud, et Jeesus tuli Vaimu väes tagasi
Kus kohast ta tuli vaimu väes tagasi?
Ta tuli tagasi kõrbest, kus oli 40 päeva kuradi kiusata.
Jeesus võitis seal kuradi, Lutsiferi.
See oli nende vahel esimene matš, millest loeme Piiblist.
Sõna dýnami on eriline,
sest sellest tuleb sõna dünamiit, mis on hävitav jõud.
Jeesus Kristus on andnud meile ka sellise väe,
mis hävitab saatana teod ning kindlused.
Vaenlase ja meie vastase, Jumala vastase.
Jeesuse Kristuse nimel peab hingevaenlane taganema.
Dýnami sõna tüvest tuleb sõna dünamo või dünamiit.
Apostlite tegude raamatus kasutatakse kõige sagedamini
sõna dýnami, mis on pigem hävitav jõud.
Exousia on rohkem valitsev vägi, mis seatud autoriteediks.
Dýnami on väeline ja jõuline.
Toon ühe näite sellest väest.
Olin jutlustamas ühes koguduses.
Ümber selle koguduse
oli erinevaid pimeduse ja spirituaalseid keskuseid.
Peauksest üle tee oli surnuaed.
Terve laupäeva õpetasin armuandidest.
Teenistuse alguses oli ülistus.
Ülistus oli hea aga ei murdnud läbi vaimumaailma.
See ei murdnud läbi ja oli tunne, et on raske rääkida.
Raske oli voolata Püha Vaimu väes ja mõjus.
Pöördusin inimese poole, kellest osad noogutasid peadega.
Ütlesin, et kõik tõuseksid püsti
ja kõik, kes räägivad vaimukeeli, teeksid seda valjuhäälselt.
Palvetasin ka ise kõva häälega.
Julgustasin kõiki palvetama oma emakeeles.
Kõndisin lava ees edasi-tagasi ning rääkisin keeltes.
Jeesus prohveteeris keeltes rääkimisest.
Ta ütles: "uskujaid saadavad sellised tunnustähed...
nad räägivad uusi keeli."
Pead oma ellu saama uued keeled.
Pead rääkima uutes keeltes ning saama endasse
Jumala Püha Vaimu võidmise, autoriteedi ja väe.
Palvetasin vaimukeeltes.
Palvetasin ja ei andnud alla.
Tuleb olla järeleandmatud,
kui oleme silmitsi pimeduse jõududega.
Õige pea nägin nägemuse.
Põrandasse tehti auk ja seal oli käsi.
See käsi tõmbas neid pimeduse jõude
sinna musta auku ja kaas pandi peale.
Kogu atmosfäär muutus.
Peale koosolekut ütlesin pastori abikaasale:
"Nüüd on teil vaimus vabadus."
Ta vastas: "Seda on varem juhtunud aga nad on tagasi tulnud."
Ütlesin, enam nad tagasi ei tule, sest nad on vangistatud.
Nende üle on võetud võim.
Vägivaldselt valitseme vaimumaailmas.
Peame teadma, kuidas vaimumaailma kontrollida.
Kaks kuud hiljem helistasin ning küsisin, mis seis on.
Ta ütles, et ei ole tagasi tulnud.
Halleluuja, tänu Jumalale!
Au Jumalale sinu ja minu eest.
Pead lihtsalt õppima kasutama seda autoriteeti, mis on sinus.
See on sinus.
Sinus on Kristuse autoriteet.
See peab esile tõusma ja lihalikkus peab kahanema.
Ristija Johannes ütles Jeesuse kohta:
"Tema peab kasvama, aga mina pean kahanema:" (Jh 3:30)
Mis on vaim ja vaimust, peab kasvama
ning mis lihast, peab kahanema.
Peame alistuma Jumalale ja andma iseend elavaks ohvriks.
See on meie mõistlik Jumala teenimine.
Anname iseendid.
Oleme Jumalale kättesaadavad.
Oleme pidevalt pühendunud Jumalale.
Jumal teab seda.
Lõpetuseks tahan ma sinu eest palvetada,
et tõuseksid oma diivanilt ning hakkaksid liikuma.
Miks istud päevast päeva kurvalt kodus?
Lebad kurvalt voodis.
Nüüd kohe liikvele.
Võtad endal kratist kinni.
Sellest on saanud sulle harjumus.
Nüüd pead ise iseennast aitama.
Hakkama minema.
Keegi teine ei tule sind sealt voodist välja tõmbama.
Hop-hop-hop, tööle nüüd.
Töö on teraapia.
Uuringute järgi kogevad inimesed suurimat õnne tööd tehes.
Töö on teraapia.
Vaimulik või mis iganes töö.
Kõigil meil on võimalus tööd teha, isegi pensionil olles.
Paljud pensionärid käivad tööl ning on väga hõivatud.
Mis muud kui aja ennast püsti
ning mine rääkima ja tunnistama Jeesusest.
Kuuluta Jeesusest ja palveta teiste eest.
Kord rääkis ühe telekanali asutaja sellest avalikult.
Jan Crouch TBNist (Trinity Broadcasting Network).
Ta oli nii masendunud.
See on maailma suurim TV-võrgustik.
Proua Jan oli nii masendunud, et ta ei lahkunud nädalaid kodust.
Siis ta mees ütles, et nüüd lähevad nad kogudusse.
Ta polnud kaua kamminud juukseid ega pesnud hambaid.
Nad läksid kogudusse.
Ta nägi peale koosolekut, kuidas üks naine läks altarile.
Püha Vaim ütleb Janile, et ta palvetaks selle naise eest.
Mina või?
Pastor peab minema.
Mina olen masendunud.
Jumal ütles ainult: "Sina lähed."
Jan läks.
Samal hetkel sai Jan muudetud.
Kui aitad teisi, aitab Jumal sind, nii see lihtsalt on.
Ekraanil näed meie kodulehe aadressi.
Külasta seda lehte.
Sealt leiad infot tulevaste sündmuste ja koosolekute kohta.
Sealt on võimalik tellida ka meie infokirja.
Uudiskiri ilmub kord kuus või kord kahe kuu jooksul.
Sõltuvalt sellest, kui palju on uudiseid.
Tere tulemast meie lehele
ja teretulemast meie koosolekutele Soomes.
Õnnistusi sulle.
Issand olgu sinuga, sa Jumala naine ja Jumala mees.
Tõuse. Ole särav.
Lase Jumala hiilgusel end taaskord rüütada.
See nõuab natuke tööd
ja selle nimel peab vaeva nägema, kuid see on seda väärt.
Käi koosolekutel, kus Jumala Vaim töötab,
kus on Sõna ja vägi.
Ole õnnistatud.
Tõlge: Kätlyn ja Rene Nairismägi